CELEX: 52013DP0404
Language: el
Date: 2013-10-09 00:00:00
Title: Aπόφαση του Ευρωπαϊκού Κοινοβουλίου της 9ης Oκτωβρίου 2013 σχετικά με τη σύναψη διοργανικής συμφωνίας μεταξύ του Ευρωπαϊκού Κοινοβουλίου και της Ευρωπαϊκής Κεντρικής Τράπεζας σχετικά με τις πρακτικές λεπτομέρειες που αφορούν την άσκηση της δημοκρατικής λογοδοσίας και την επίβλεψη της άσκησης των καθηκόντων που ανατίθενται στην Ευρωπαϊκή Κεντρική Τράπεζα στο πλαίσιο του ενιαίου εποπτικού μηχανισμού (2013/2198(ACI))

19.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 181/95
            
         P7_TA(2013)0404
   Διοργανική συμφωνία μεταξύ του Ευρωπαϊκού Κοινοβουλίου και της ΕΚΤ σχετικά με τη συνεργασία επί διαδικασιών που αφορούν τον ενιαίο εποπτικό μηχανισμό
   Aπόφαση του Ευρωπαϊκού Κοινοβουλίου της 9ης Oκτωβρίου 2013 σχετικά με τη σύναψη διοργανικής συμφωνίας μεταξύ του Ευρωπαϊκού Κοινοβουλίου και της Ευρωπαϊκής Κεντρικής Τράπεζας σχετικά με τις πρακτικές λεπτομέρειες που αφορούν την άσκηση της δημοκρατικής λογοδοσίας και την επίβλεψη της άσκησης των καθηκόντων που ανατίθενται στην Ευρωπαϊκή Κεντρική Τράπεζα στο πλαίσιο του ενιαίου εποπτικού μηχανισμού (2013/2198(ACI))
   (2016/C 181/18)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την από 12 Σεπτεμβρίου 2013 επιστολή του Προέδρου του,
            
         
               —
            
            
               έχοντας υπόψη το σχέδιο διοργανικής συμφωνίας μεταξύ του Ευρωπαϊκού Κοινοβουλίου και της Ευρωπαϊκής Κεντρικής Τράπεζας σχετικά με τις πρακτικές λεπτομέρειες που αφορούν την άσκηση της δημοκρατικής λογοδοσίας και την επίβλεψη της άσκησης των καθηκόντων που ανατίθενται στην Ευρωπαϊκή Κεντρική Τράπεζα στο πλαίσιο του ενιαίου εποπτικού μηχανισμού,
            
         
               —
            
            
               έχοντας υπόψη τη Συνθήκη για την Ευρωπαϊκή Ένωση,
            
         
               —
            
            
               έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 6, το άρθρο 284 παράγραφος 3 δεύτερο εδάφιο και το άρθρο 295,
            
         
               —
            
            
               έχοντας υπόψη τη θέση του που εγκρίθηκε στις 12 Σεπτεμβρίου 2013 ενόψει της έγκρισης του κανονισμού του Συμβουλίου για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1) και την έκθεση της Επιτροπής Οικονομικών και Νομισματικών Θεμάτων, καθώς και τη γνωμοδότηση της Επιτροπής Συνταγματικών Υποθέσεων σχετικά με την εν λόγω πρόταση κανονισμού (2),
            
         
               —
            
            
               έχοντας υπόψη τη δήλωση του Προέδρου του Ευρωπαϊκού Κοινοβουλίου και του Προέδρου της Ευρωπαϊκής Κεντρικής Τράπεζας της 12ης Σεπτεμβρίου 2013, με αφορμή την ψηφοφορία του Κοινοβουλίου για την έγκριση κανονισμού του Συμβουλίου για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (3),
            
         
               —
            
            
               έχοντας υπόψη τα άρθρα 127 παράγραφος 1 και το άρθρο 46 παράγραφος 1 του Κανονισμού του,
            
         
               —
            
            
               έχοντας υπόψη την έκθεση της Επιτροπής Συνταγματικών Υποθέσεων (A7-0302/2013),
            
         
            
               1.
            
            
               εγκρίνει τη σύναψη της συμφωνίας που παρατίθεται κατωτέρω και, λαμβάνοντας υπόψη το περιεχόμενο της συμφωνίας, αποφασίζει να την προσαρτήσει στον Κανονισμό του·
            
         
            
               2.
            
            
               αναθέτει στον Πρόεδρό του να υπογράψει τη συμφωνία μαζί με τον Πρόεδρο της Ευρωπαϊκής Κεντρικής Τράπεζας και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης·
            
         
            
               3.
            
            
               αναθέτει στον Πρόεδρό του να διαβιβάσει την παρούσα απόφαση, συμπεριλαμβανομένου του παραρτήματος, στο Συμβούλιο, στην Επιτροπή, στην Ευρωπαϊκή Κεντρική Τράπεζα και στα εθνικά κοινοβούλια.
            
         
      (1)  Κείμενα που εγκρίθηκαν, P7_TA(2013)0372.
   
      (2)  A7-0392/2012 (εισηγήτρια Marianne Thyssen και συντάκτης γνωμοδότησης Andrew Duff).
   
      (3)  Bλ. το παράρτημα του νομοθετικού ψηφίσματος του Κοινοβουλίου της 12ης Σεπτεμβρίου 2013 σχετικά με την εν λόγω πρόταση κανονισμού (Κείμενα που εγκρίθηκαν, P7_TA(2013)0372).
   
      ΠΑΡΑΡΤΗΜΑ
      
         Διοργανική συμφωνία μεταξύ του Ευρωπαϊκού Κοινοβουλίου και της Ευρωπαϊκής Κεντρικής Τράπεζας σχετικά με τις πρακτικές λεπτομέρειες που αφορούν την άσκηση της δημοκρατικής λογοδοσίας και την επίβλεψη της άσκησης των καθηκόντων που ανατίθενται στην ΕΚΤ στο πλαίσιο του ενιαίου εποπτικού μηχανισμού
      
      
         (Το κείμενο αυτού του παραρτήματος δεν επαναλαμβάνεται εδώ, εφόσον αντιστοιχεί στη διοργανική συμφωνία όπως δημοσιεύθηκε στην ΕΕ L 320 της 30ής Νοεμβρίου 2013, σ. 1.)